Aimo, Dei gratia Masticonensis episcopus, universis præsentes litteras inspecturis, salutem in Domino. Noveritis quod Johannes de Chainiaco, miles, cepit in feodo perpetuo et homagio de abbate et ecclesia Cluniacensi quartam partem decimæ quam habet in villa de Domna Petra et de Frogiis, et terram quam habet inter Curtis et Bargeseren. In cujus rei testimonium præsentibus litteris ad petitionem dicti militis sigillum nostrum duximus apponendum. Actum anno Domini Mº CCº XXXº VIº, mense martio.